Seppo Jokinen

Seppo Sakari Jokinen (s. 13. huhtikuuta 1949 Tampere) on suomalainen rikoskirjailija.

Ura 
Jokinen kävi keskikoulun Tampereen klassillisessa lyseossa ja lähti armeijan jälkeen 1970 Australiaan lähes neljäksi vuodeksi. Hän työskenteli 30 vuoden ajan Tampereen kaupungin tietotekniikkakeskuksessa, kunnes jäi vapaaksi kirjailijaksi vuonna 2006.

Jokinen tunnetaan tamperelaista, alkujaan Hervannassa, nyttemmin Rautatienkadulla asuvaa komisario Sakari Koskista käsittelevistä rikosromaaneistaan. Jokinen on julkaissut vuodesta 1996 lähtien kirjan vuosittain.

Vuonna 2010 Jokinen vaihtoi kustantamoa Karistosta osuuskuntamuotoiseen suomalaisten dekkarikirjailijoiden omistamaan Crime Time -kustantamoon. Jokinen on Crime Timen perustajajäsen. Crime Time pyrkii julkaisemaan Jokisen kirjoja myös englanniksi. Ensimmäisenä julkaistiin Hukan enkelit (Wolves and Angels, Ice Cold Crime, 2012) Yhdysvalloissa.

Palkinnot 
 Tampereen kaupungin kirjallisuuspalkinto 1996, 1999, 2006 ja 2014
 Vuoden johtolanka -palkinto 2002
 Suuren Suomalaisen Kirjakerhon tunnustuspalkinto 2003

Jäsenyydet 
 Pirkkalaiskirjailijat ry 1996  
 Suomen Kirjailijaliitto ry 1999  
 Suomen Näytelmäkirjailijaliitto ry 2003

Muuta 
Jokisen dekkarisarjan pohjalta on tehty televisiosarja Koskinen (2021).

Seppo Jokinen kirjoitti yhdessä näytelmäkirjailija-ohjaaja Panu Raipian kanssa Tampereen Komediateatterissa kesäkuussa 2022 ensi-iltansa saaneen näytelmän nimeltään Komisario Koskinen ja pahanpuhujat. Tarina on uusi eikä perustu aikaisempiin Jokisen kirjoihin. Juonen keskiössä on Tammelantorin mustamakkarakioskista löytynyt ruumis. Koskista esittää Tommi Raitolehto, Ulla Lundelinia Kaisa Hela, Risto Pekkiä Jari Ahola ja Veli-Pekka Simoa Tuukka Huttunen.

Tuotanto 
 
 
 
 
 
   (Wolves and Angels, Ice Cold Crime, 2012)

Lähteet 

Suomalaiset rikoskirjailijat
Vuonna 1949 syntyneet
Elävät henkilöt